|  |  |
| --- | --- |
| Bojan Vrečer: ČAS MINULI  Samo pot je in čas minuli,  srce ne čuti in duša tuli.  Bežiš pred sabo  ali bežiš pred danes?  Ni beg  ne čas minuli,  ni minula sreča.  Srce radostno in smeh dekleta  popelje te v srečna leta.  Živeti zdaj,  ne za nazaj  popelje te v duševni raj. | Bojan Vrečer: A MI LAHKO  V kristalni sneg zapisana prošnja:  »A MI LAHKO OPROSTIŠ?«  Je fant, je to dekle, otrok ali starec  prošnjo snegu predal?  Le kdo se je pokesal?  Teži mu srce  in duša boli,  korak zastane  in solza kesa pade v sneg.  Kristalna skorja znamenje dobi,  kristalčki se izgube v vroči bolečini.  A prošnja ostane:  »A MI LAHKO OPROSTIŠ?« |
| Bojan Vrečer: VRNITEV  Prihajam na prag moje mladosti,  razigranega otroštva.  Prihajam na prag bodočnosti.  Vračam se iz cvetoče tujine  v objem toplega doma.  Čakajo me moji dragi,  vonj po peči,  predvsem pa  tvoj topel objem, mati. | Vir: VREČER, Bojan. 2013. *Kašča srca.* Dobrna : samozal. ISBN 978-961-276-646-7. |